laion/Wikipedia-Exotic huggingface dataset:
ליגת העל המקסיקנית בכדורסל

הליגה הלאומית המקצועית בכדורסל (בספרדית: Liga Nacional de Baloncesto Profesional, LNBP) היא ליגת כדורסל הגברים הבכירה במקסיקו. הליגה נוסדה בשנת 2000 עם 11 קבוצות. למרות ההיסטוריה הקצרה שלה, LNBP ביססה את עצמה כאחת מליגות הכדורסל החשובות ביותר באמריקה הלטינית. שחקני כדורסל מפורסמים ששיחקו בליגה כוללים את ג'מאריו מון ודניס רודמן. בינואר 2000, כמה קבוצות מ-CIMEBA (סבב הכדורסל המקסיקני), ליגת הכדורסל הלאומית במקסיקו באותה תקופה, פרשו מהליגה והחליטו להקים ליגה חדשה. ב-11 במרץ 2000 נוסדה הליגה בעיר דורנגו בהשתתפות 11 קבוצות. אלה היו הקבוצות המייסדות: אלגודונרוס דה לה קומרקה (טוראון, קואווילה) קורקאמינוס מטמורוס דה לה UAT (מטמורוס, טמאוליפס) קורקאמינוס ריינוסה דה לה UAT (ריינוסה, טמאוליפס) קורקאמינוס טמפיקו דה לה UAT (טמפיקו, טמאוליפס) קורקאמינוס ויקטוריה דה לה UAT (סיודד ויקטוריה, טמאוליפס) דוראדוס דה צ'יוואווה (צ'יוואווה, צ'יוואווה) גרזאס דה פלאטה דה לה UAEH (פצ'וקה, אידלגו) אינדיוס דה לה UACJ (סיודאד חוארס, צ'יוואווה) לה אולה רוחה דל דיסטריטו פדרל (מקסיקו סיטי) אוסוס דה סלטיו (סלטיו, קואווילה) ואקוורוס דה אגווה פרייטה (אגווה פרייטה, סונורה) הנשיא הראשון של הליגה היה מודסטו רובלדו. המהדורה הראשונה של הליגה החלה ב-7 באוגוסט 2000 והסתיימה בדצמבר, כאשר העונה הסדירה הסתיימה ב-11 בנובמבר והפלייאוף החל ב-14 בנובמבר. המשחק הראשון נערך בטוראון בין אלגודונרוס דה טורון לדוראדוס דה צ'יוואווה באודיטוריו מוניסיפל: דוראדוס ניצחו 80–78. הליגה התקיימה במקביל בעונותיה הראשונות עם CIMEBA. כל קבוצה משחקת מול הקבוצות האחרות. שמונה הקבוצות הראשונות מעפילות לפלייאוף. קבוצה מקבלת 2 נקודות על ניצחון ונקודה אחת על כל הפסד. כל קבוצה משחקת מספר שווה של משחקי בית וחוץ מול כל תשע הקבוצות האחרות. שמונה הקבוצות המובילות בסיום העונה מעפילות לפלייאוף. הקבוצה במקום הראשון משחקת מול הקבוצה במקום השמיני, השנייה משחקת נול השביעית וכן הלאה. סדרת הגמר משוחקת בפורמט הטוב מ-7. אתר האינטרנט הרשמי של ליגת העל המקסיקנית בכדורסל (בספרדית) ליגת העל המקסיקנית בכדורסל, ברשת החברתית פייסבוק ליגת העל המקסיקנית בכדורסל, ברשת החברתית אקס (טוויטר) ליגת העל המקסיקנית בכדורסל, ברשת החברתית אינסטגרם הליגה המקסיקנית באתר Latinbasket.com (באנגלית) Rodman comes back, first in Mexico. October 12, 2004. Retrieved on July 18, 2008. "Algodoneros su reto: los play offs". El Siglo de Torreón (בספרדית). 29 ביולי 2003. נבדק ב-9 באפריל 2020. {{cite news}}: (עזרה) "Equipos y sedes". lnbp.com.mx (בספרדית). אורכב מ-המקור ב-17 בדצמבר 2000. נבדק ב-8 באפריל 2020. {{cite web}}: (עזרה) "Habrá dos equipos en Guadalajara". El Informador (בספרדית). 16 באפריל 2000. p. 9C. {{cite news}}: (עזרה) "Jalisco no tendrá equipo". El Informador (בספרדית). 3 באוגוסט 2000. p. 8C. {{cite news}}: (עזרה) "LNBP, Grupos". lnbp.com.mx. אורכב מ-המקור ב-4 בדצמבר 2000. נבדק ב-8 באפריל 2020. {{cite web}}: (עזרה) "Noticias de agosto 2000". lnbp.com.mx (בספרדית). אורכב מ-המקור ב-4 במאי 2001. נבדק ב-8 באפריל 2020. {{cite web}}: (עזרה) "Dispuesto Reyes al diálogo". El Informador (בספרדית). 2 בנובמבר 2001. p. 8C. {{cite news}}: (עזרה) "Tendrá LNBP 3 equipos más". heraldo.mx. El Heraldo. 1999-03-13. אורכב מ-המקור ב-2019-09-25. נבדק ב-2017-09-07.
וילם ואן ריין

וילם ואן ריין (בהולנדית: Willem van Rijn; ‏29 בדצמבר 1915 – 20 באוקטובר 1997) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1972–1973. ריין נולד בהאג ב-29 בדצמבר 1915. הוא עבד בחברת גז בעיר הולדתו, אולם ב-1938 החל ללמוד באקדמיה הצבאית המלכותית בברדה, וב-1939 החל לשרת בצבא כקצין זוטר. במהלך הקרב על הולנד לחם נגד הפולשים הגרמנים, אולם לאחר כניעתה של הולנד חזר לעבוד בחברת הגז. ב-1942 הוא נעצר בידי הגרמנים ועד סוף המלחמה הועבר בין מחנות ריכוז בגרמניה. לאחר המלחמה חזר ריין לצבא ולמד בבתי ספר צבאיים בהולנד ובצרפת. ב-1963 הוא מונה למפקד בריגדת השריון ה-43. שנה לאחר מכן עבר לשמש כראש מטה הקורפוס ה-1. ב-1966 מונה לסגן יושב ראש מטה ההגנה המאוחד (מקביל לרמטכ"ל) ולסגן מפקד זרוע היבשה של הצבא. ב-1968 הוא מונה למפקד זרוע היבשה. ב-1972 הוא מונה ליו"ר מטה ההגנה המאוחד, עד 1973, אז פרש מהתפקיד כמחאה על תקציב ההגנה הקטן מדי לטעמו. מדיה וקבצים בנושא וילם ואן ריין בוויקישיתוף וילם ואן ריין ערך זה הוא קצרמר בנושא הולנדים ובנושא אנשי צבא. אתם מוזמנים לתרום לוויקיפדיה ולהרחיב אותו.
טמיראט טולה

טמיראט טולה אברה (נולד ב-11 באוגוסט 1991) הוא אתלט אתיופי. הוא אלוף העולם (יוג'ין 2022) וסגן אלוף העולם (לונדון 2017) בריצת מרתון, ומחזיק מדליית ארד אולימפית (ריו דה ז'ניירו 2016) בריצת 10,000 מטר ואלוף אולימפי במרתון (פריז 2024). באולימפיאדת ריו דה ז'ניירו (2016) זכה טולה במדליית ארד בריצת 10,000 מטר בתוצאה של 27:06.26 דקות, אחרי מו פארח מהממלכה המאוחדת (27:05.17 דקות) ופול טנוי מקניה (27:05.64 דקות). באליפות העולם שנערכה בשנת 2017 בלונדון שבממלכה המאוחדת זכה טולה במדליית כסף בריצת מרתון בתוצאה של 2:09.49 שעות, אחרי ג'פרי קירוי מקניה (2:08.26 שעות) ולפני אלפונס סימבו מטנזניה (2:09.50 שעות). באליפות העולם שנערכה בשנת 2022 ביוג'ין שבארצות הברית זכה טולה במדליית זהב בריצת מרתון בשיא אליפות חדש של 2:05.35 שעות, לפני בן ארצו מוסינט גרמאו (2:06.45 שעות) ובשיר עבדי מבלגיה (2:06.49 שעות). באולימפיאדת פריז טולה ניצח בריצת המרתון ב2:06:26 שעות וקבע שיא אולימפי חדש עם שיפור של 6 שניות ביחס לשיא הקודם. ריצת 10000 מטר: 26:57.33 דקות (2016) ריצת 10 ק"מ: 28:12 דקות (2016) ריצת חצי מרתון: 59:37 דקות (2017) ריצת מרתון: 2:03.38 שעות (2021) מדיה וקבצים בנושא טמיראט טולה בוויקישיתוף טמיראט טולה, באתר הוועד האולימפי הבין-לאומי טמיראט טולה, באתר olympedia.org טמיראט טולה, באתר התאחדות האתלטיקה הבין-לאומית טמיראט טולה, באתר ליגת היהלום טמיראט טולה, באתר Track and Field (גברים)
צבי הירש מווידיסלאב

הרב צבי הירש מווידיסלאב היה מגיד נודד, ומחבר ספרים, אביו של רבי שמחה בונים מפשיסחה. צבי הירש נולד לרבי יהודה לייב ולרחל בגרמניה, בסביבות שנת ת"ץ, בבגרותו נישא לשרה בת רבי בצלאל הלוי והתגורר בווידיסלאב שבפולין. משם נדד ברחבי פולין וגרמניה, ונשא דרשות בעירות שונות. סגנון דרשותיו היה פשטני ולא מפולפל. בעוברו בקלן בשנת תקמ"ו הדפיס את ספרו "ארץ צבי" - מקבץ מדרשותיו הספר מחולק לערים בכל עיר נושא אחר, את הספר הדפיס לאחר שחלה, ונדר שאם יינצל יכתוב ספר וניצל, לספר הסכמות מאת הרב יחזקאל לנדא ואחרים. לאחר כשבע עשרה שנה הדפיס את ספרו השני "עשרה למאה" בברלין, בספר עשר דרשות מתוך מאה שיש לו, ומאז נדפס הספר יותר מעשרים פעמים. חתנו היה יהושע ליב דוקטור בענעליאווסקי בן אליהו גלדשמיד מברעסלא. מדיה וקבצים בנושא צבי הירש מווידיסלאב בוויקישיתוף מידע על צבי הירש מווידיסלאב בקטלוג הספרייה הלאומית הרב נפתלי אהרון וקשטיין, "ויתילדו" 75, תוספת להמודיע א טבת תש"ע ארץ צבי, מהדורה ראשונה, פראג תקמ"ו, באתר היברובוקס עשרה למאה, מהדורה ראשונה, ברלין תקס"א, באתר היברובוקס אברהם פנחס בוים, תולדות המחבר, ארץ צבי <מהדורה חדשה>, באתר אוצר החכמה צבי הירש בן יהודה ליב מווידיסלב, דף שער בספרייה הלאומית מחבר הפירוש "בשם בצלאל" על פרקי אבות אשר מיוחס למהרש"א לרמ"א לב"ח ולעוד רבים מגדולי אשכנז שמעון יעקב גליקסברג, הדרשה בישראל, מוסד הרב קוק, ירושלים ת"ש, עמ' רצט, באתר אוצר החכמה (צפייה מוגבלת למנויים) בסוף ספרו 'עשרה למאה', מהדורה ראשונה, כתב שהוא מיועד להיות חתנו
מתי שילון

מתתיהו (מתי) שילון (17 באוגוסט 1920–2015) היה אדריכל ישראלי. שילון נולד בעיר לבוב, אז בפולין וכיום באוקראינה כמשה (מרצלי) שליין. בהיותו בן 18 היגר לארץ ישראל והתקבל מיד ללימודי אדריכלות בטכניון בחיפה. בתום השנה השנייה ללימודיו פרש מהטכניון והצטרף לצבא הבריטי לתקופה של חמש שנים. עם שחרורו שב לטכניון והשלים את לימודי האדריכלות. ב-1949 הצליח שילון לסיים את לימודיו והצטרף למשרד העבודה לצוות של "תכנון פיסי לישראל", אותו צוות שערך את תוכנית המתאר הארצית הראשונה למדינת ישראל שזה עתה קמה. בראש הצוות עמד האדריכל אריה שרון. הוא המשיך ועבד במשרד העבודה עד לשנת 1953, אז פתח משרד אדריכלים בתל אביב, העיר שבה קבע את מושבו עד לפטירתו. עבודתו הראשונה הייתה תכנון בית הספר בקיבוץ כפר בלום ומאוחר יותר תכנן שם גם את בית התרבות. באותה עת קשר קשרים בקריית שמונה ותכנן בה שורה ארוכה של עבודות: מרכז מסחרי, מלון, מעון עולים, בית קולנוע (קולנוע שניר), אולם ספורט ובתי ספר (בהם תיכון אורט דנציגר). הוא תכנן את קריית הנופש לחיילי בגבעת-אולגה ובעכו (נהרס) וכן את בית החייל בטבריה ואת בית יד לבנים באשדוד. פיתח טיפוס מגורים שיושם על ידי משרד השיכון ונקרא על שמו "טיפוס שילון", בדומה לטיפוסים שפיתחו אדריכלים אחרים כמו יצחק פרלשטיין, דוד בסט, דן איתן ויצחק ישר וכן תכנן שכונות מגורים כמו "שכונת מגדים" בכרמיאל ביוזמתו של משרד השיכון. יותר מכל, התמחה שילון בתכנון בתי ספר והוא אף היה יועץ של משרד החינוך וליווה תוכניות שתכננו עמיתים לבתי ספר. לאורך השנים היה פעיל במיוחד באגודת האינג'ינרים והארכיטקטים בישראל. במסגרת זו ערך הרצאות, דיונים וקורסים בתחומי האדריכלות השונים. במקביל, היה חבר באגודת הבונים החופשיים. שילון נפטר ב-2015 בתל אביב. חלקים ששרדו מאוספו המקצועי בעת פינוי דירתו לאחר פטירתו נקלטו בארכיון בארכיון אדריכלות ישראל. יד לבנים אשדוד בקריית התרבות ע"ש צבי צילקר אולם מופעים בקיבוץ כפר בלום מיכאל יעקובסון: סיבוב בבית יד לבנים באשדוד, באתר "חלון אחורי", 20.7.2022 מיכאל יעקובסון: סיבוב באולם הספורט והתרבות הנטוש בקרית שמונה, באתר "חלון אחורי", 27.9.2022 מיכאל יעקובסון: סיבוב בקולנוע שניר בקרית שמונה שנהרס, באתר 'חלון אחורי', 22.10.22
טוטנקופף

האם התכוונתם ל... טוטנקופף-פרבנדה (Totenkopfwehrbande) - יחידות משמר מחנות הריכוז הדיוויזיה ה-3 של האס אס – דיוויזיה בעלת כינוי זהה Totenkopfaffen - קוף סנאי בגרמנית
I Miss U

"I Miss U" (לעיתים מסוגנן כ-i miss u) הוא שיר של הדי ג'יי הבריטי, ג'קס ג'ונס, והזמרת-יוצרת האנטיגוואיית-גרמנייה, Au/Ra (אנ'), שיצא, על ידי חברת התקליטים פולידור רקורדס, ב-9 באוקטובר 2020. השיר נכתב על ידי קאס לואו, אינה רולדסן, ג'ין ג'ין, אולב טרונסמן וג'קס ג'ונס, והופק על ידי ג'קס ג'ונס, קאס לואו, מארק ראלף, אלכס טפר וטום דמאק. השיר הושמע למעלה מ-11 מיליון פעמים ביוטיוב, ו-122 מיליון פעמים בספוטיפיי. מידע על היצירה "I Miss U" באתר מיוזיק בריינז מידע על הסינגל "I Miss U" באתר מיוזיק בריינז סרטון השיר "I Miss U" באתר יוטיוב מידע על השיר "I Miss U" באתר ספוטיפיי "i miss u – Single by Jax Jones and Au/Ra". Apple Music. ארכיון מ-2022-07-17. נבדק ב-6 בנובמבר 2020. {{cite web}}: (עזרה) Jax Jones, Au/Ra - i miss u (official video), ארכיון מ-2022-07-17, נבדק ב-2022-07-17 i miss u (with Au/Ra), 2020-10-09, ארכיון מ-2022-07-17, נבדק ב-2022-07-17
קמרין רוג'רס

קמרין רוג'רס (באנגלית: Camryn Rogers; נולדה ב-7 ביוני 1999) היא אתלטית קנדית, האלופה האולימפית (פריז 2024), אלופת העולם (בודפשט 2023) וסגנית אלופת העולם (יוג'ין 2022) ביידוי פטיש. באליפות העולם עד גיל 20 שנערכה בטמפרה, פינלנד בשנת 2018 זכתה במדליית זהב ביידוי פטיש בתוצאה של 64.90 מטר. באולימפיאדת טוקיו שנערכה בשנת 2021 סיימה במקום חמישי בתוצאה של 74.35 מטר. באליפות העולם שנערכה ביוג'ין אורגון, ארצות הברית ביולי 2022 היא זכתה במדליית כסף ביידוי פטיש בתוצאה של 75.52 מטר, אחרי ברוק אנדרסן (78.96 מטר) ולפני ג'ני קסאנבויד (74.86 מטר), שתיהן מארצות הברית. באליפות העולם שנערכה בבודפשט, הונגריה באוגוסט 2023 היא זכתה במדליית זהב ביידוי פטיש בתוצאה של 77.22 מטר, לפני ג'ני קסאנבויד (76.36 מטר) ודיאנה פרייס (75.41 מטר), שתיהן מארצות הברית. באולימפיאדת פריז שנערכה בשנת 2024 זכתה במדליית זהב ביידוי פטיש בתוצאה של 76.97 מטר, לפני אנט אצ'יקונווקה מארצות הברית (75.48 מטר) וג'או ג'יה מהרפובליקה העממית של סין (74.27 מטר). מדיה וקבצים בנושא קמרין רוג'רס בוויקישיתוף קמרין רוג'רס, ברשת החברתית אקס (טוויטר) קמרין רוג'רס, ברשת החברתית אינסטגרם קמרין רוג'רס, ברשת החברתית LinkedIn קמרין רוג'רס, באתר olympedia.org קמרין רוג'רס, באתר התאחדות האתלטיקה הבין-לאומית
ג'ני קסאנבויד

ג'ני קסאנבויד (באנגלית: Janee Kassanavoid; נולדה ב-19 בינואר 1995) היא אתלטית אמריקאית, זוכת מדליית ארד באליפות העולם (יוג'ין 2022) ביידוי פטיש. ב-30 באפריל 2022 בתחרות שנערכה בטוסון, אריזונה שבארצות הברית קבעה קסאנבויד שיא אישי של 78.00 מטר ביידוי פטיש. באליפות העולם באתלטיקה שנערכה בחודש יולי 2022 ביוג'ין שבארצות הברית זכתה קסאנבויד במדליית ארד ביידוי פטיש עם תוצאה של 74.86 מטר, אחרי ברוק אנדרסן מארצות הברית שזכתה במדליית זהב (78.96 מטר) וקמרין רוג'רס מקנדה שזכתה במדליית כסף (75.52 מטר). מדיה וקבצים בנושא ג'ני קסאנבויד בוויקישיתוף ג'ני קסאנבויד, ברשת החברתית אינסטגרם ג'ני קסאנבויד, באתר התאחדות האתלטיקה הבין-לאומית
סטנלי אמבורו

סטנלי וייטהאקה אמבורו (באנגלית: Stanley Waithaka Mburu; נולד ב-9 באפריל 2000) הוא אתלט קנייתי, סגן אלוף העולם (יוג'ין 2022) בריצת 10,000 מטר. באליפות העולם עד גיל 20 שנערכה בטמפרה שבפינלנד בשנת 2018 זכה אמבורו במדליית כסף בריצת 5000 מטר, עם תוצאה של 13:20.57 דקות. באליפות העולם באתלטיקה שנערכה בשנת 2022 ביוג'ין שבארצות הברית זכה אמבורו במדליית כסף בריצת 10,000 מטר בתוצאה של 27:27.90 דקות, אחרי ג'ושוע צ'פטגאי מקניה שזכה במדליית זהב (27:27.43 דקות) ולפני ג'ייקוב קיפלימו מקניה שזכה במדליית ארד (27:27.93 דקות). ריצת 3000 מטר: 7:50.64 דקות (2017) ריצת 5000 מטר: 13:10.14 דקות (2018) ריצת 10,000 מטר: 27:13.01 דקות (2018) סטנלי אמבורו, באתר התאחדות האתלטיקה הבין-לאומית
פסגת לרדיגו

פסגת לרדיגו או פסגת לארדיגו (באנגלית: Lardigo Peak; בבולגרית: връх Лардиго) היא פסגה המכוסה קרח ברכס סנגוטין בחצי האי טריניטי בארץ גרהאם, שבצפון מזרח חצי האי האנטארקטי, שבאנטארקטיקה. שיא גובהה של הפסגה 1,204 מטרים מעל פני הים. פסגת לרדיגו ממוקמת 10.06 קילומטרים צפונית-מזרחית מהר איגנאטייב; פסגת לרדיגו ממוקמת 4.2 קילומטרים ממזרח לפסגת קראון; פסגת לרדיגו ממוקמת 9.63 קילומטרים דרום-מזרחית מנקודת מארסקוט; פסגת לרדיגו ממוקמת 13.17 קילומטרים דרומית-מערבית מפסגת טינטיאבה; פסגת לרדיגו ממוקמת 10.62 קילומטרים צפונית-מערבית מפסגת הוחשטטר. הפסגה מופתה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey). הפסגה נקראת על שם נקודת לרדיגו שבמזרח בולגריה, לחוף הים השחור. פסגת לארדיגו תמונת לוויין של אזור הקרחון באתר קופרניקס
תיאו ז'רמן

תיאו ז'רמן הוא/היא אישיות אמריקאית העוסקת במשחק, אשר ידועה בעיקר בזכות תפקידה כג'יימס סאליבן בסדרת הטלוויזיה של נטפליקס "הפוליטיקאי". ז'רמן נולד/ה באילינוי שבארצות הברית, שם עבד/ה בבית קפה בעיר שיקגו, לפני שעבר/ה באופן זמני ללוס אנג'לס, קליפורניה עבור התפקיד בסדרה "הפוליטיקאי". ז'רמן מזדהה כא-בינארי, ומשתמש/ת בכינוי הגוף they/them. בריאיון לפודקאסט "LGBTQ&A", ז'רמן הסביר/ה, "אני מתבדח/ת ואומר/ת לאנשים שהזיכרונות הראשונים שלי הם "מלך האריות" ודיספוריה מגדרית. אני זוכר/ת שבגיל שלוש הייתי במעון, וכולנו שכבנו על המחצלות וניסינו לנמנם, ואני זוכר/ת שלא יכולתי לנמנם כי תמיד הייתי יושב/ת שם וחושב/ת על מגדר". כנער/ה, ז'רמן עבר/ה שינוי מגדרי. בשנת 2022 יצא הסרט "מחנה מסוכן" בהשתתפות ז'רמן, באחד מהתפקידים הראשיים (ג'ורדן לואיס). תיאו ז'רמן, ברשת החברתית אקס (טוויטר) תיאו ז'רמן, ברשת החברתית אינסטגרם תיאו ז'רמן, במסד הנתונים הקולנועיים IMDb (באנגלית) תיאו ז'רמן, באתר Rotten Tomatoes (באנגלית) תיאו ז'רמן, באתר Metacritic (באנגלית) תיאו ז'רמן, במסד הנתונים הקולנועיים KinoPoisk (ברוסית) "Netflix's The Politician: Meet its trans actor Theo Germaine". South China Morning Post. 1 באוקטובר 2019. ארכיון מ-20 באוקטובר 2019. נבדק ב-20 באוקטובר 2019. {{cite web}}: (עזרה) Manzella, Sam (14 באוקטובר 2019). "'The Politician' Actor Theo Germaine Is Playing the Most Refreshing Trans Character on Television". NewNowNext. אורכב מ-המקור ב-2019-10-16. נבדק ב-16 באוקטובר 2019. {{cite news}}: (עזרה) "Instagram". "Theo Germaine on the Beautiful Variety of Trans, Nonbinary Identities". www.advocate.com (באנגלית). 2020-03-17. ארכיון מ-12 באוקטובר 2020. נבדק ב-2020-10-21. {{cite web}}: (עזרה) They/Them, 2022-08-05, נבדק ב-2023-10-10 Jevens, Darel (4 באוגוסט 2019). "Showtime sitcom about life as a 'queer dyke' to shoot soon in Chicago". Chicago Sun-Times. ארכיון מ-20 באוקטובר 2019. נבדק ב-20 באוקטובר 2019. {{cite web}}: (עזרה) Metz, Nina. "On Netflix's 'The Politician,' teenage election drama kicks into high gear with Chicago actor Theo Germaine". chicagotribune.com. ארכיון מ-17 באוקטובר 2019. נבדק ב-20 באוקטובר 2019. {{cite web}}: (עזרה)
גילברט (סרט)

גילברט (באנגלית: Gilbert) הוא סרט תיעודי אמריקאי משנת 2017 בבימויו של הבמאי ניל ברקלי, המתאר את הקריירה ואת חייו של הקומיקאי היהודי-אמריקאי גילברט גוטפריד. בכורת הסרט הייתה ב-20 באפריל 2017, בפסטיבל הסרטים טרייבקה, ולאחר מכן הוקרן גם בפסטיבל הוט דוקס ובפסטיבל הסרטים deadCENTER ויצא לאקרנים בחודש נובמבר. ב-14 בנובמבר 2017 עלה הסרט לאייטונס. רוב הביקורות לסרט היו חיוביות, ובפסטיבל הסרטים deadCENTER זכה בפרס חבר השופטים המיוחד לסרט התיעודי הטוב ביותר. גילברט גוטפריד ארלין גוטפריד לואיס בלק דיק ואן דייק סוזי אסמן ג'ים גפיגן וופי גולדברג ריצ'רד קיינד ארטי לאנג ג'יי לנו האווי מנדל בוב סאגט אתר האינטרנט הרשמי של גילברט גילברט, ברשת החברתית אקס (טוויטר) "גילברט", במסד הנתונים הקולנועיים IMDb (באנגלית) "גילברט", באתר Rotten Tomatoes (באנגלית) "גילברט", באתר Box Office Mojo (באנגלית) "גילברט", באתר Metacritic (באנגלית) "גילברט", באתר Hulu סרטים (באנגלית) "גילברט", במסד הנתונים הקולנועיים KinoPoisk (ברוסית) Gilbert Gottfried, Gilbert Gottfried on His Infamous 9/11 Joke and ‘Too Soon’, Vulture (באנגלית אמריקאית) Matt SingerMatt Singer, ‘Gilbert’ Trailer: Meet the Real Gilbert Gottfried, ScreenCrush (באנגלית) Hale, Mike (2017-04-18). "Mark Your Calendar: The Tribeca Film Festival, Day by Day". The New York Times (באנגלית אמריקאית). ISSN 0362-4331. נבדק ב-2022-07-19. Zac Posen, Gilbert Gottfried among many visiting Toronto for Hot Docs festival, thestar.com, ‏2017-04-11 (באנגלית) Joe McGovern September 12, 2017 at 03:53 PM EDT, 'Gilbert' Trailer: Prepare to Be Shocked by This Sweet Portrait of Gilbert Gottfried, EW.com (באנגלית) Ethan Anderton, 'Gilbert' Trailer: Gilbert Gottfried Is Surprisingly Chill In A New Biographical Documentary, SlashFilm.com, ‏2017-09-18 (באנגלית אמריקאית) Joe McGovern (2017-04-17). "2017 See the poster for the gonzo, unexpectedly touching Tribeca doc about Gilbert Gottfried". Entertainment Weekly. נבדק ב-2017-04-25. Catherina Gioino (2017-04-20). "2017 Tribeca Film Review: Gilbert". The Young Folks. נבדק ב-2017-04-25. Hubert Vigilla (2017-04-26). "Tribeca Capsule Review: Gilbert". Flixist. נבדק ב-2017-04-27. Lillie-Beth Brinkman, Around Town: Film festival winners | The Journal Record, ‏2017-06-15 (באנגלית אמריקאית) Gilbert (2017) - IMDb, נבדק ב-2022-07-17
יסיקה סכילדר

יסיקה סכילדר (בהולנדית: Jessica Schilder; נולדה ב-19 במרץ 1999) היא אתלטית הולנדית. זוכת מדליות ארד באליפות העולם (יוג'ין 2022) ובאליפות העולם באולם (בלגרד 2022) ופעמיים ברציפות אלופת אירופה (מינכן 2022 ורומא 2024) בהדיפת כדור ברזל. סכילדר נולדה בפולנדם שבהולנד. באליפות העולם באולם שנערכה בבלגרד שבסרביה במרץ 2022 זכתה סכילדר במדליית ארד בהדיפת כדור ברזל בתוצאה של 19.48 מטר, אחרי אוריול דונגמו מפורטוגל שזכתה במדליית זהב (20.43 מטר) וצ'ייס אילי מארצות הברית שזכתה במדליית כסף (20.21 מטר). באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית ארד בהדיפת כדור ברזל בתוצאה של 19.77 מטר, אחרי צ'ייס אילי מארצות הברית שזכתה במדליית זהב (20.49 מטר) וגונג ליג'יאו מסין שזכתה במדליית כסף (20.39 מטר). באליפות אירופה שנערכה ברומא, איטליה ביוני 2024 היא זכתה במדליית זהב בהדיפת כדור ברזל בתוצאה של 18.77 מטר, לפני יורינדה ואן קלינקן מהולנד (18.67 מטר) וימיסי אוגונלייה מגרמניה (18.62 מטר). הדיפת כדור ברזל: 20.33 מטר (7.7.24 בהנגלו, הולנד) שיא הולנדי הדיפת כדור ברזל: 20.31 מטר (17.2.24 באפלדורן, הולנד) שיא הולנדי יסיקה סכילדר, ברשת החברתית אינסטגרם יסיקה סכילדר, ברשת החברתית LinkedIn יסיקה סכילדר, באתר olympedia.org יסיקה סכילדר, באתר התאחדות האתלטיקה הבין-לאומית
טריי קנינגהם

טריי קנינגהם (באנגלית: Trey Cunningham; נולד ב-26 באוגוסט 1998) הוא אתלט אמריקאי, סגן אלוף העולם (יוג'ין 2022) בריצת 110 מטר משוכות. קנינגהם נולד בווינפילד שבאלבמה, ארצות הברית. באליפות העולם שנערכה בשנת 2022 ביוג'ין שבארצות הברית זכה קנינגהם במדליית כסף בריצת 110 מטר משוכות בתוצאה של 13.08 שניות, אחרי בן ארצו גרנט הולוואי שזכה במדליית זהב (13.03 שניות) ולפני אסייר מרטינס מספרד שזכה במדליית ארד (13.17 שניות). ריצת 100 מטר: 10.64 שניות (2019) ריצת 200 מטר: 21.27 שניות (2019) ריצת 110 מטר משוכות: 13.00 שניות (2022) ריצת 60 מטר: 6.67 שניות (2022) ריצת 200 מטר: 21.43 שניות (2018) ריצת 60 מטר משוכות: 7.38 שניות (2022) מדיה וקבצים בנושא טריי קנינגהם בוויקישיתוף טריי קנינגהם, ברשת החברתית אינסטגרם טריי קנינגהם, באתר התאחדות האתלטיקה הבין-לאומית
אסייר מרטינס

אסייר מרטינס (בספרדית: Asier Martínez; נולד ב-22 באפריל 2000) הוא אתלט ספרדי, זוכה מדליית ארד באליפות העולם (יוג'ין 2022) בריצת 110 מטר משוכות. מרטינס נולד בסיסור מאיור שבספרד. באולימפיאדת טוקיו שנערכה בשנת 2021 סיים מרטינס במקום השישי בגמר ריצת 110 מטר משוכות בשיא אישי חדש של 13.22 שניות. באליפות העולם שנערכה בשנת 2022 ביוג'ין שבארצות הברית זכה מרטינס במדליית ארד בריצת 110 מטר משוכות בשיא אישי חדש של 13.17 שניות, אחרי גרנט הולוואי מארצות הברית שזכה במדליית זהב (13.03 שניות) וטריי קנינגהם מארצות הברית שזכה במדליית כסף (13.08 שניות). ריצת 110 מטר משוכות: 13.17 שניות (2022) ריצת 60 מטר משוכות: 7.60 שניות (2021) אסייר מרטינס, ברשת החברתית אקס (טוויטר) אסייר מרטינס, ברשת החברתית אינסטגרם אסייר מרטינס, באתר olympedia.org אסייר מרטינס, באתר התאחדות האתלטיקה הבין-לאומית
לוק בנווארד

לוק ארון בנווארד (באנגלית: Luke Aaron Benward; נולד ב-12 במאי 1995) הוא שחקן ווזמר אמריקאי. בנוורד נולד בפרנקלין (אנ'), טנסי, בנם של קנדה (לבית וילקרסון) וארון בנווארד (אנ'). אביו הוא שחקן וזמר, והיה חלק מצמד הקאנטרי "בלו קאונטי" (אנ'), אמו היא שחקנית במשרה חלקית, דוגמנית ומאמנת שחקנים, וסבו הוא אמן המוזיקה הנוצרית העכשווית ג'פרי בנווארד (אנ'). יש לו שתי אחיות צעירות בשם גרייסי ואלה. קריירת המשחק של בנווארד החלה בשנת 2002, כאשר קיבל תפקיד בסרט "חיילים היינו". בשנת 2006, גילם את בילי פורסטר בסרט "איך לאכול תולעים מטוגנות", עליו זכה בפרס האמן הצעיר בקטגוריית האנסמבל הצעיר הטוב ביותר בסרט עלילתי. בנווארד גילם את צ'רלי טאטל בן ה-14 בסרט "איש הדקה" של ערוץ דיסני, את אלן בן ה-14 בסרט "ג'ון היקר", ואת הילד הקטן שעוזר לילדה שעברה התעללות בקליפ " Concrete Angel" של הזמרת מרטינה מק'ברייד. האלבום הראשון של בנווארד, "Let Your Love Out", יצא ב-5 בינואר 2009, והכיל חמישה שירים. בנווארד סייר עם הקבוצה הנוצרית "iShine LIVE" לזמן קצר, שם היה שר את המוזיקה שלו בהופעה. הוא הוחתם בחברת התקליטים "In Crowd Productions", שבין אמניה נמצאים הילרי דאף, אינדיה ארי, בקסטריט בויז, מאט קירני, Death Cab for Cutie, והאחים ג'ונאס. בנווארד השתתף בפרסומות שונות, כולל נינטנדו, מקדונלד'ס, ווילי וונקה, ואמריקן אקספרס. הוא שיחק את התפקיד של ניקי בסרט "Ghostly" וגילם את סטיבי דוברי בסרט "Because of Winn-Dixie". הוא שיחק בערוץ דיסני בסרט המקורי "סקיילר נגד המפלצת", בתור ראיין דין, מושא האהבה של סקיילר לואיס (אוליביה הולט). לבנווארד היה גם תפקיד חוזר בתור מתיו פירסון, החבר לשעבר של אמילי הובס (ראיין הובס) בקומדיית המצבים "See Dad Run". הוא שיחק בסרט "קלאוד 9"בערוץ דיסני לצד דאב קמרון. הוא הופיע בתור בו, מושא האהבה של טדי, בשישה פרקים של הסדרה "גוד לאק צ'ארלי". הוא הופיע בתור ת'ור בבכורה של העונה השלישית של הסדרה "העולם של ריילי" בערוץ דיסני. החל משנת 2020 הוא נמצא בזוגיות עם השחקנית אריאל וינטר. מדיה וקבצים בנושא לוק בנווארד בוויקישיתוף לוק בנווארד, ברשת החברתית אקס (טוויטר) לוק בנווארד, במסד הנתונים הקולנועיים IMDb (באנגלית) לוק בנווארד, באתר AllMovie (באנגלית) לוק בנווארד, באתר Rotten Tomatoes (באנגלית) לוק בנווארד, במסד הנתונים הקולנועיים KinoPoisk (ברוסית) לוק בנווארד, באתר MusicBrainz (באנגלית) לוק בנווארד, באתר Discogs (באנגלית) "Still the Garlic Queen". Gilroy Dispatch. 27 ביולי 2007. אורכב מ-המקור ב-29 בספטמבר 2011. {{cite web}}: (עזרה) Linda Ge (1 בפברואר 2016). "'Girl Meets World' Casts Luke Benward, Ashley Argota, Claudia Lee for Season 3 (Exclusive)". The Wrap. נבדק ב-2016-06-04. {{cite web}}: (עזרה) "Luke Benward "Everyday Hero"". Bart Conover Channel. באוגוסט 2010. נבדק ב-2014-01-14. {{cite web}}: (עזרה)
יאקבסאלאש

יאקבסאלאש (בהונגרית: Jakabszállás) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. כמו יישובים רבים באירופה גם ביאקבסאלאש אוכלוסיית הכפר נמצאת בירידה, כך, בשנת 1990 חיו בכפר 2,621 תושבים ובשנת 2021 חיים רק 2,562 תושבים. האזור מיושב מאות שנים, היישוב עצמו הוקם בשנת 1922 והוכרז ככפר עצמאי לאחר שנפרד מסבדסאלאש. בתחילה הכפר נקרא סבדיאקאבסאלאש (Szabadjakabszállás) ובשנת 1925 קיבל את שמו יאקבסאלאש. על פי רישומי מפקד יהדות הונגריה בכפר חי יהודי אחד בשנת 1920. מדיה וקבצים בנושא יאקבסאלאש בוויקישיתוף אתר האינטרנט הרשמי של יאקבסאלאש (בהונגרית) נתוני הכפר באתר הלמ"ס ההונגרי מפקד יהדות הונגריה